OpenLLM-France/wikimedia huggingface dataset:
# Astoria antzokia (Donostia)

Astoria antzokia Donostiako zinema-areto bat izan zen, Amara Berri auzoko Antso Jakitunaren hiribidean zegoena.

## Historia

1961eko apirilaren 2an inauguratu zen, une hartan zinema industriak zuen eskaintzari aurre egiteko tamaina handiko pantaila izango zuen areto baten beharra betetzeko eta hazten ari zen ikuslegoari erantzuteko. 1524 ikusle sar zitezkeen bertan. Kale berean, Rex zinema zegoen.
Irekiera ekitaldian historiako film ezagunenetako bat eman zuten bertan: William Wyler-ek zuzendutako Ben-Hur. 1963an, lehen aldiz, Donostiako Zinemaldiko atal ofizialeko filmak Astorian eman zituzten, Victoria Eugenia Antzokiaren dotorezia mailara heldu gabe, baino nabarmen handiago emanaldi jendetsuak hartzeko.
Zineaz gainera beste erakustaldi mota batzuetarako erabili izan zen Astoria. 1972an, Uztapide bertsolariari omenaldia ezin zitzaion, beste bertsolari ospetsuen parte hartzearekin, tartean baitziren Basarri, Xalbador, Mattin, Garmendia, Lazkano, Lizaso, Mugartegi, Egileor eta Arozamena.Musika Hamabostaldiak ere izan du bere lekua Astorian. Nabarmentzekoa izan zen Maurice Bejart-en Ballet del Siglo XX-ren emanaldia 1980ean.
1988an Astoria zinema itxi egin zen multizinema bihurtzeko; garai horretako azken filma Emile Ardolinoren Dirty dancing izan zen. 1989an eraberritu zuten eraikina, eta orduan, 1900 ikusleentzako 7 areto egin zituzten.
Astoria zimena aretoak 2005eko otsailaren 14an, igandearekin, eman zuen azken saioa. SADE enpresako gerente Leopoldo Arsuagak esan zuen penaz itxi behar izan zutela zinema “handiegia zelako hiriaren eskarirako, eta, gainera, handik kilometro batera Warner enpresak aparkalekua duen gune handia ireki behar zuela.” Garairik onenean, Astoria zinemak 750.000 ikusle hartzen zituen urtean.

## Eraispena eta Astoria hotela

Astoria eraikinak 1500 metro koadroko oinplanoa hartzen zuen, Pio XII.a plazatik Familia Santuaren kaleraino. Eraitsi zutenean geratu zen orubean, Joaquin Zubiria arkitektoak diseinatutako hiru izarreko hotela (120 gela) eta 63 etxebizitzeko eraikina altxatu zuten. Hotel berriko instalakuntzek zinema izan zuten dekorazio gai nagusi.

## Erreferentziak

* ↑ Sada, Javier Cinematografos donostiarras
* ↑ Aguirre, Rafael Donostia / San Sebastián, 1813-2013 Efemerideak.

## Kanpo estekak

* Datuak: Q20492945
# Astoria udalerria, Fulton konderria (Illinois)

Astoria udalerria Ameriketako Estatu Batuetako Illinois estatuko udalerri bat da, Fulton konderrian. Azken zentsuaren arabera 1.248 biztanle zituen, 36.56 milia karratu (94.7 km$^2$) eremuan.

## Ekonomia

2020ko zentsuaren arabera, Astoria udalerrian 668 etxebizitza zeuden. Per capita diru-sarrerak 21.338 estatubatuar dolar ziren.

## Kanpo estekak

* Datuak: Q4811125
# Astoreka

Astoreka Larrabetzuko (Bizkaia) auzoa da.

## Baserriak

Auzo honetan Astoreka-Bekoa baserria dago.

## Kanpo estekak

* Datuak: Q12254330
# Astorga (Paraná)

Astorga Brasilgo udalerri bat da, Paraná estatuan kokatua. 25.475 biztanle ditu 434,792 km²ko eremuan.

## Ikus, gainera

* Paraná

## Kanpo estekak

* Datuak: Q2007427
* Multimedia: Astorga (Brazil) / Q2007427
# Astoria (Hego Dakota)

Astoria Ameriketako Estatu Batuetako inkorporatutako herri bat da. Deuel konderrian dago, Hego Dakota estatuan. 132 biztanle ditu, 0,406598 kilometro koadroko azaleran banatuta.

## Ikus, gainera

* Deuel konderrian

## Kanpo estekak

* Datuak: Q2136609
# Astoria (Illinois)

Astoria Illinoiseko hiri bat da. Fulton konderrian kokatua dago. 2010ean 1.141 biztanle zituen, 1,52 kilometro koadrotan banatuta.

## Ikus, gainera

* Fulton konderria

## Kanpo estekak

* Datuak: Q2073812
# Astoria (Oregon)

Astoria Ameriketako Estatu Batuetako ipar-mendebaldean dagoen Oregon estatuko kostaldeko hiri bat da. Columbia ibaiaren itsasadarran kokatzen da. 2007. urtean 10.045 biztanle zituen.

## Klima

Datu klimatikoak (Astoria, 1971–2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9 | 10 | 12 | 13 | 16 | 18 | 20 | 20 | 20 | 16 | 12 | 9 | 15 |
| Batez besteko tenperatura minimoa (°C) | 3 | 3 | 4 | 5 | 7 | 10 | 12 | 12 | 10 | 7 | 5 | 3 | 7 |
| Pilatutako prezipitazioa (mm) | 244 | 200 | 187 | 125 | 83 | 65 | 29 | 31 | 66 | 142 | 267 | 264 | 1705.1 |
| Prezipitazio egunak (≥ 0.01 in) | 20.8 | 18.8 | 20.7 | 18.2 | 16.1 | 13.1 | 8.3 | 7.2 | 9.4 | 14.8 | 20.9 | 21.2 | 189.5 |
| Elur egunak (≥ 0.1 in) | .8 | .6 | .2 | .2 | 0 | 0 | 0 | 0 | 0 | 0 | .3 | .6 | 2.7 |
| Iturria: ||||||||||||||

## Bitxikeriak

Astoria udalerria filma ugariren kokaleku izan da, horien artean ospetsunak hauek direlarik: The Goonies (1985), Kindergarten Cop (1990), Free Willy (1993), The Ring (2002) edota The Ring Two (2005).

## Hiri senidetuak

Astoria ondorengo hiriarekin senidetuta dago:
* Walldorf (Alemania)

## Iruditegia

* Flavel house museoa
* Zubia

## Erreferentziak

* ↑ http://cdo.ncdc.noaa.gov/climatenormals/clim20/va/448906.pdf NOAA

## Kanpo estekak

* Astoria udalerriaren webgunea (Ingelesez)
* Datuak: Q490724
* Multimedia: Astoria, Oregon / Q490724
# Astoria (Queens)

'Astoria, AEBetako New York hiriko auzo bat da, Queens barrutian. 2010eko erroldaren arabera 78.783 biztanle zituen.
* Datuak: Q121765
* Multimedia: Astoria, Queens / Q121765
# Astore

Astore Import Arrasate enpresaren hiru marka komertzialetako bat da, aztore hegazti izenaren forma dialektal bat hartuta. Import Arrasate eta Astore 1989 urtean sortu ziren Arrasaten (Gipuzkoa). Enpresa honek kirol arropa eta harekin erlazionaturiko materiala ekoizten ditu. Familia-enpresa da jatorriz, bereziki Euskal Herrian ezaguna, bertako hainbat kirol talderen jantzi-hornitzailea baita. Euskal Herritik kanpo, merkatu berrietara heltzen saiatzen dihardu, besteak beste Kataluniako, Espainiako eta Hego Koreako talde batzuekin hitzarmenak sinatuz.

## Kirol taldeen ekipamenduak
### Futbola

* Kataluniako futbol selekzioa
* Euskal Herriko futbol selekzioa
* Daejeon Hana Citizen
* Bucheon FC 1995
* Pohang Steelers
* Ciudad de Santiago
* Axa Marianistas
* Burlades Kirol Elkartea
* Atlético Mancha Real

### Saskibaloia

* Bilbao Basket
* Plus Pujol Lleida
* Clavijo Caja Rioja

### Errugbia

* Ordizia Rugby Elkartea

### Txirrindularitza

* Euskaltel-Euskadi

### Pilota

* Aspe
* Baiko Pilota
* Master Jai

### Eskubaloia

* Portland San Antonio
* Bidasoa Kirol Kluba

### Arraunketa

* Orio Arraunketa Elkartea

## Kanpo estekak

https://web.archive.org/web/20100923212304/http://www.astore.es/astore-markaren-historia
* Datuak: Q12254329
# Astorg Tontorra

Astorg Tontorra, Pirinioetako hirumilako mendi bat da, 3.355 metroko garaiera du. Espainiako Aragoi autonomia erkidegoko Huesca probintzian dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11943924
* Multimedia: Punta d'Astorg / Q11943924
# Anatema

Anatema erlijio bateko talde, doktrina edo ideia baten aurkako gaitzespena da, dogmatik at kokatzeagatik egindakoa eta fededunen komunio edo elkartetik kanporatzea ekartzen duena.

## Kanpo estekak

* Datuak: Q211517
# Anathon Aall

Filsofari norbegiarra. Nesseby, Tromsø 1867 - Oslo 1943. Hallen (Alemania) eta Oslon irakasle izan zen. Filosofiaren historialaria eta naturaren filosofia ez erredukzionistaren defendatzailea izan zen.
# Anath

Anath edo Anat (hebreeraz: עֲנָת‎ ʿĂnāth; fenizieraz: 𐤏𐤍𐤕 ʿAnōt; ugariteraz: 𐎓𐎐𐎚‎ ʿnt; grezieraz: Αναθ Anath; egiptoeraz: Antit, Anit, Anti edo Anant) ugalketaren jainkosa semita bat zen. Ohikoa zen biluzik eta bular eta zonalde genital handiekin irudikatua izatea. Ugalketaren jainkosa izateaz gain, gerraren jainkosa ere bazen; horregatik greziar jainkosa Atenearekin lotzen da.
Fenizia, Siria, Zipre, Palestina eta Egipton zehar zabaldu zen bere gurtzea.

## Anat Egipton

Anat, XVI dinastiaren garaian agertu zen, Egipton, lehen aldiz. Gerraren jainkosa gisa ere gurtua zen. Kasu batzuetan Min jainkoaren ondoan agertzen da, ugalketaren jainkoa ere baitzen.
K. a. XV. mendeetan aurkitutako testuetan, Anatek "Bin-Ptah", Prahren alaba, izena ere hartzen zuen. Reshpurekin lotzen zen eta batzuetan, Neit jainkosarekin identifikatzen zen. Kasu batzuetan "Zeruko Erregina" ere deitzen zen. Bere ikonografia askotarikoa da, baina normalean, arma bat edo gehiagorekin irudikatzen da.
Inperio Berrian zehar izan zen gurtua eta Ramses II.ak Anat bere guardia pertsonala izendatu zuen gudetan zehar. Ramsesek bere alaba Bint-Anat ("Anaten alaba") izena jarri zion.

## Kanpo estekak

* Datuak: Q487290
* Multimedia: Anat / Q487290
# Anatidae

Anatidoak (Anatidae) Anseriformes ordenako hegazti-familia bat dira. Izena grekotik dator (ανατος, anatos: ahatea). Hegazti migratzaileak izan ohi dira, eta uraren inguruan bizi dira; ur-ingurunera moldatuta daude: palmipedoak dira.
150 bat espezie ditu familiak, 40 generotan banatuak. Haien artean daude, adibidez, ahateak, antzarak, zisneak, zerrak, eiderrak, brantak, paitak eta murgilariak. Ia mundu osoan bizi dira, Antartikan izan ezik.

## Sailkapena

Azken azterketa anatomikoen arabera, bederatzi subfamiliatan banatuta dago familia:

### Anatinae: ibaietako ahateak

* Aix (2 espezie)
* Amazonetta (espezie bakarra: Amazonetta brasiliensis)
* Anas (39 espezie)
* Asarcornis
* Aythya (12 espezie)
* Cairina
* Callonetta (espezie bakarra: Callonetta leucophrys)
* Chenonetta (espezie bakarra: Chenonetta jubata)
* Lophonetta
* Malacorhynchus (espezie galdu bat eta espezie bizi bat: Malacorhynchus membranaceus)
* Marmaronetta (espezie bakarra: Marmaronetta angustirostris)
* Netta (3 espezie)
* Nettapus
* Polysticta
* Pteronetta
* Rhodonessa (galdua)
* Salvadorina
* Speculan

### Dendrocygninae: zuhaitz-ahateak

* Dendrocygna (8 espezie)

### Oxyurinae: isats gogorreko ahateak

* Oxyura (5 espezie)
* Nomonyx (espezie bakarra: Nomonyx dominicus)
* Biziura (espezie bakarra: Biziura lobata)
* Heteronetta (espezie bakarra: Heteronetta atricapilla)

### Stictonettinae

* Stictonetta (espezie bakarra: Stictonetta naevosa)

### Anserinae: zisneak eta antzarak

* Coscoroba (espezie bakarra: Coscoroba coscoroba)
* Cygnus (7 espezie)
* Anser (8 espezie)
* Chen (3 espezie)
* Branta (8 espezie)
* Cereopsis (espezie bakarra: Cereopsis novaehollandiae)
* Cnemiornis (galdua: 2 espezie)

### Merginae

* Bucephala (3 espezie)
* Camptorhynchus
* Clangula
* Histrionicus (espezie bakarra: Histrionicus histrionicus)
* Lophodytes (espezie bakarra: Lophodytes cucullatus)
* Melanitta
* Mergellus (espezie bakarra: Mergellus albellus)
* Mergus (4 espezie)
* Polysticta
* Somateria (3 espezie)

### Plectropterinae

* Plectropterus (espezie bakarra: Plectropterus gambensis)

### Tadorninae

* Sarkidiornis (espezie bakarra: Sarkidiornis melanotos)
* Pachyanas (galdua) (espezie bakarra: Pachyanas chathamica)
* Tadorna (7 espezie)
* Centrornis (galdua) (espezie bakarra: Centrornis majori)
* Alopochen (2 edo 3 espezie galdu, eta espezie bizi bat: Alopochen aegyptiacus)
* Neochen (espezie bakarra: Neochen jubata)
* Chloephaga (5 espezie)
* Cyanochen (espezie bakarra: Cyanochen cyanopterus)
* Hymenolaimus (espezie bakarra: Hymenolaimus malacorhynchus)
* Merganetta (espezie bakarra: Merganetta armata)
* Tachyeres (4 espezie)

### Thalassorninae

* Thalassornis (espezie bakarra: Thalassornis leuconotus)

## Kanpo estekak

* Anatidae bideoak Internet Bird Collection
* Datuak: Q7556
* Multimedia: Anatidae / Q7556
* Espezieak: Anatidae
# Anastrozol

Anastrozola kirurgia egin ondoren bularreko minbizia tratatzeko eta menopausia aurreko eta osteko emakumeengan metastasia ez izateko erabiltzen den sendagaia da. Anastrozola aromatasaren inhibitzaile bat da, eta horrek esan nahi du gorputzeko estrogenoen sintesian urrats kritiko bat eteten duela. Bularreko minbizi batzuek estrogenoa behar dute hazteko, minbizi horiek estrogeno-hartzaileak (REak) dituzte, eta RE-positibo esaten zaie; estrogenoa ezabatzean, haien hazkundea ekiditen da.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q419143
* Multimedia: Anastrozole / Q419143
# Anatasa

Anatasa titanio oxidoaren hiru mineral formetako bat da, beste biak brookita eta errutiloa direlarik. Beti dago isolatutako eta oso ondo garatutako kristal gisa, eta errutiloa bezala ohikoa da titanio dioxidoaren alterazio gisa jaiotzea, kristal-sistema tetragonalean kristaldua.

## Historia

Anatasa, XVIII. mendearen amaieran aurkitu zuen Jean-Godefroy Schreiberrek Oisansen. Naturalista honi, estilbita eta axinitaren aurkikuntza ere zor zaio. Deskribapen ezberdinak izan zituen, 1801ean René-Just Haüy izan zelarik anatasari izena eman ziona. Hasierako analisi kimikoa Louis-Nicolas Vauquelini zor zaio.

## Kanpo estekak

* Datuak: Q413357
* Multimedia: Anatase / Q413357
# Anastácio (Mato Grosso do Sul)

Anastácio Brasilgo udalerri bat da, Mato Grosso do Sul estatuan kokatua. 24.107 biztanle ditu 2.946,317 km²ko eremuan.

## Ikus, gainera

* Mato Grosso do Sul

## Kanpo estekak

* Datuak: Q10854988
* Multimedia: Anastácio (Mato Grosso do Sul) / Q10854988
# Anatema (filma)

Anatema Espainiako beldurrezko pelikula bat da. Sony Picturesentzat egina. Prime Video -n eskuragarri egotea, Jimina Sabadúk zuzendua eta Alex de la Iglesiak ekoiztua.

## Sipnosia

Artzapezpikutzaren enkargu misteriotsu batek Madril zaharreko eliza zahar batera eramango du, jatorri ezezaguneko pasabide-sare baten gainean eraikia. Han, Juanak ikusiko du eraikinaren erraietan leku hari buruzko elezaharrak baino lehenagoko zerbait dagoela.

## Produkzioa

Anatema 'Pokeepsie Filmsek (Banijay Iberia) ekoitzi du Sony Pictures International Productionsekin elkarlanean, Amazon Prime Videoren partaidetzarekin, eta Sony Pictures Entertainment Iberiaren eskutik iritsiko da zinema-aretoetara. Zinema-aretoetan egon ondoren, Prime Video-n egongo da ikusgai.

## Aktoreak
### Protagonistak

* Leonor Watling
* Pablo Derqui

### Bigarren mailako aktoreak:

* Keren Hapuc
* Jaime Ordóñez
* Mauro Brussolo
* Mariano Llorente
* Manuel de Blas
* Xoan Forneas
* Enetz Zubizarreta: Mutil #1
* Hegoi Zubizarreta: Mutil #2
* Alvaro García: Mutil #3

## Erreferentziak

* ↑ Associated Press. «Amazon's Original Series "Alpha House" Debuts Friday» The Motley Fool.
# Anaximenes

Anaximenes (Grekoz: Άναξιμένης) Miletosekoa (K.a. 585 – c. K.a. 528) Miletoko eskolako hirugarren filosofoa izan zen, Tales eta Anaximandro ondoren. Teofrastoren arabera Anaximandrosen ikaslea izan zen. Bestalde, Anaxagoras eta Diogenes Apoloniakoa Anaximenesen ikasleak izan bide ziren.

## Pentsamendua

Tales eta Anaximandros bezala, gauza guztien arkhe edo sorburuaz kezkaturik, denak airea jatorri duela baieztatu zuen. Airea nonahi dagoen gaia da, eta naturako indarren eraginez eraldatzen da, beste gauzak sortuz horrela. Tradizio grekoan, airea arima edo bizitzaren arnasarekin lotzen da. Ildo beretik, arimaren propietateak egotzi bide zizkion Anaximenesek aireari. Horrela, airearen izaera jainkotiarra dela eta bere kabuz gauzak sortu eta bilakatzeko gai dela pentsatu zuen. Aldakortasuna eta naturaren aniztasuna airearen beraren trinkotasunaz azaltzen zuen: airea arindu egiten bada, [su]] bilakatzen da eta trinkotu ahala haize, hodei, ur, lur eta harri bihurtzen da eta alderantziz. Prozesu hauek enpirikoki baiezta daitezke beroak arindu eta hotzak trinkotu egiten duela begiratuz. Aldaketa hauen mekanismoa ordea ez zuen azaldu.. Airea neutroa delako eta apeiron ez bezala propietateak dituelako aukeratu zuela aipatu zuen Teofrastok. Anaximenes, eta Miletoko eskolako beste filosofoak, materialista monistak ote diren eztabaidatu da. Ildo honetatik, badirudi Anaximenesek ez zuela pentsatu dena airea denik, dena airetik datorrela baizik, lurretan eta beste gauzetan airearen inongo arrastorik gabe.
Airearen bitartez azaldu zituen zenbait fenomeno ere, esaterako tximista eta trumoia haizea hodeiak puskatzean sortzen zela pentsatzen zuen. Unibertsoaren sorrerari buruz, lurra airetik sortu zela zioen, trinkotze-efektu batengatik. Horrela, disko lau bihurtu zen. Horrela ilargia eta eguzkia ere sortu zirela baieztatu zuen. Izarrak airea sua bihurtu zenean sortu ziren. Gorputz hauek denak lurraren inguruan airean barrena dabiltzala esan zuen.

## Erreferentziak

* ↑ Hala ere, Miletoko eskolako beste filosofoek bezala, ezagutzarako bidea zabaldu zuela esan behar da, airearen bitartez jainko grekoen eragina ukatzen baitzuen naturaren sorreran eta bilakaeran.
* ↑ (Ingelesez) Internet Encyclopedia of Philosophy: Anaximenes
* ↑ Aristotelesek substratum kontzeptua sortu zuen bi mende geroago. Bere monismoa baieztatuko lukeen airearen arrasto edo substratum delakorik ez zuen ordea beste gauzetan ikusten Anaximenesek.
* ↑ (Ingelesez) Stanford Encyclopedia of Philosophy: Presocratic Philosophy

## Bibliografia

Antzinako filosofo greziarren Anaximenesi buruzko testu batzuk hemen aurki daitezke: (Ingelesez) Readings in ancient Greek philosophy: from Thales to Aristotle; S. Marc Cohen, Patricia Curd, C. D. C. Reeve, books.google webgunean. 12-14. orrialdeak.

## Kanpo loturak

* (Ingelesez) Stanford Encyclopedia of Philosophy: Presocratic Philosophy
* (Ingelesez) Internet Encyclopedia of Philosophy: Anaximenes
* Datuak: Q80612
* Multimedia: Anaximenes / Q80612
# Anaxyrina

Anaxyrina Agonoxenidae familiako tximeleta genero bat da. Bere espezie tipoa Anaxyrina cyanopa da.

## Espezieak

| Espeziea | Irudia | Egoera |
| Anaxyrina albicostalis | | daturik gabe |
| Anaxyrina cyanopa | | daturik gabe |

## Kanpo estekak

* Datuak: Q9613350
# Anaximenes Lampsakoa

Anaximenes Lampsakoa, Ἀναξιμένης, (K. a. 380-320), Greziako historiagilea eta erretorikako maisua izan zen, normalean sofisten artean kokatua.
Diogenes Sinopekoaren eta Zoilo erretorikoaren dizipulua izan zen. Alexandro Handiaren irakaslea izan zen eta harekin batera Pertsiara joan zen. Alexandrori Erretorika bat idatzi zion, gaur egun gehien ezagutzen den bere lana; denborarekin Aristotelesek bere Erretorika idazteko liburu hori oinarri gisa erabiliko zuen. Halaber Greziako Historia hamabi liburukietan, Filiporen Historia eta Alexandroren Historia idatzi zituen.

## Bibliografia

* Alcidamante de Elea. Anaxímenes de Lámpsaco. Testigantzak eta pasarteak; Alexandrori Erretorika. Madril: Gredos, 2005. ISBN 978-84-249-2782-0.
* Datuak: Q221787
# Anaxibia

Anaxibia (antzinako grezieraz Άναξίβια):
* Bias eta Ifianasaren alaba bat, eta Melanporen iloba. Peliasekin ezkondu zen, norekin Akasto, Pisiditze, Pelopia, Hipotoe, Altzestis eta Medusa
* Atreo eta Aerope, edo, alternatiboki, Plistenes eta Aerope edo Plistenes eta Kleoilaren (Diasen alaba) semea. Agamemnon eta Menelaoren arreba zen. Beste iturri batzuetan, Atriden arreba Astioke deitzen da, pertsona bera izan daitekeelarik. Astioke Estrofiorekin ezkondu zen, Fozidako erregearekin, norekin Pilades izan zuen.
* Danaideetako bat, Arkelao, Egiptoren semearekin ezkondua
* Kratieoren alaba bat. Iturri batzuen arabera, Nestorrekin ezkondu zen, Euridizeren ordez, eta, tradizio honetan, Pisiditze, Polikasta, Perseo, Estratiko, Areto, Ekefron, Peisistrato, Antiloko eta Trasimedesen ama izan zen. Dena dela, ohikoagoa da aurreko guztien amatzat eta Nestorren emaztetzat Euridize hartzea.

## Kanpo estekak

* Datuak: Q42306576
# Anaxibia (animalia)

Anaxibia Araneomorphae armiarma generoa da, Dictynidae familiakoa. Asia hegoaldean, Asia hego-ekialdean eta Saharaz hegoaldeko Afrikan aurkitzen dira.

## Espezien zerrenda

The World Spider Catalogo 12.0-ren arabera hauek dira:
* Anaxibia caudiculata Thorell, 1898
* Anaxibia difficilis (Kraus, 1960)
* Anaxibia nigricauda (Simon, 1905)
* Anaxibia peteri (Lessert, 1933)
* Anaxibia pictithorax (Kulczynski, 1908)
* Anaxibia rebai (Tikader, 1966)

## Bibliografia

* Thorell, 1898: "Viaggio di Leonardo Fea in Birmania e regioni vicine. LXXX. Secondo saggio sui Ragni birmani. II. Retitelariae et Orbitelariae". Annali del Museo Civico di Storia Naturale di Genova, ser. 2, 19.liburuki, 271-378 or.

## Erreferentziak

* ↑ Platnick, 2011: The world spider catalog (American Museum of Natural History).

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q2845679
* Espezieak: Anaxibia
# Anwara Bahar Chowdhury

Anwara Bahar Chowdhury (1919ko otsailaren 13a – 1987ko urriaren 27a) Bangladeshko idazle, poeta eta gizarte-ekintzailea izan zen.

## Biografia

Sakhawat Girls Memorial institutuan egin zituen ikasketak, Begum Rokeya emakumeen eskubideen aldeko aktibistak bultzatutako ikastetxean. 1934an matrikulatu zen. Kolkatako Bethune Fakultateko erdiko eta BZko eskola-azterketa osatu zuen. Eskoziako Elizaren Fakultateko Irakaskuntzako lizentziatura 1941ean eskuratu zen.

## Karrera

Bengalerazko Literatura irakaslea izan zen Kalkutako Unibertsitateko Lady Brabourne Collegen. Anjuman-e-Khawatin-e-Islameko idazkaria izan zen, edo Begum Rokeyak sortutako Bengalako emakume musulmanen elkartea. Vidyamoyee Girlseko, Kamrunnesa Institutuko eta Bangla Bazar Gob-eko Mistress Buru izan zen.
1955ean, emakumeen hezkuntzako agente berezia izan zen Hezkuntza Zuzendaritzan.Arte Ederren Akademia Bulist-en (BAFA) fundatzaileetako bat izan zen, Dacan 1955ean ezarria. Eta 1969an Habibullah Bahar Fakultatea osatu zuen.
Biografiak, eskolako testuak eta haurrentzako liburuak biltzen dituzten liburu asko idatzi zituen. "Amar Chetonar Rang" olerki-bilduma argitaratu zuen.

## Bizitza pertsonala

Habibullah Bahar Chowdhury politikariarekin ezkondu zen. Hiru alaba izan zituen: Selina Bahar Zaman, Nasreen Shams eta Tazeen Chowdhury eta Iqbal Bahar Chowdhury semea. Bere seme Iqbal-ek Chowhduryren bizitzari buruzko dokumentala egin zuen..

## Erreferentziak

* 1 2 3 4 5 6 Remembrance : Anwara Bahar Choudhury : Educationist, Writer and Cultural Activist. 27 de marzo de 2015.
* ↑ The art of recitation: Then and now. 3 de marzo de 2008.
* ↑ ULAB screens documentary on Anwara Bahar Choudhury. 16 de marzo de 2016.

## Ikus, gainera

* Kamini Roy
* Shamim Azad
* Taslima Nasrin
* Jahanara Arzu

## Kanpo estekak

* Datuak: Q23583895
# Anville (kraterra)

Anville kraterra Ilargiko talka-krater bat da. LQ13 lau-angelukoan dago. 10,3 kilometroko diametroa du. Izena Jean Baptiste Bourguignon d'Anvilleren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q613066
* Multimedia: Anville (crater) / Q613066
# Anwil

Anwil Suitzako udalerria da. Basilea Herrialdea kantonamenduan dago, Sissach barrutia barrutian. 2014an 566 biztanle zituen 3,96 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66803
* Multimedia: Anwil / Q66803
Oltingen Rothenfluh